קוליו

ארטיס ליאון אייבי ג'וניור (באנגלית: Artis Leon Ivey Jr.; 1 באוגוסט 1963 – 28 בספטמבר 2022), שנודע בשם הבמה שלו קוליו (Coolio), היה ראפר ושחקן אמריקאי. אייבי נולד במונסן (אנ') שבפנסילבניה, וגדל בקומפטון שבדרום מחוז לוס אנג'לס בקליפורניה. בתיכון, כינו את אייבי "בו". בגיל 17, הואשם קוליו בגנבה וריצה מספר חודשים בכלא. קוליו החל את הקריירה שלו בלהקת הראפ WC and the Maad Circle. ב-1994, עזב את והלהקה ועבד על אלבום בכורה שלו, "It Takes a Thief" שיצא ב-19 ביולי אותה שנה. אלבום זה מכר מיליון עותקים רק בארצות הברית וזכה למעמד של אלבום פלטינה. ב-1995 הוציא סינגל שנקרא Gangsta's Paradise (גן עדן של גנגסטרים). השיר שולב בפסקול בסרט סיכון מחושב והפך לסינגל הנמכר ביותר בשנת 1995. בנוסף הוא הקליט את הפסקול לסרט קלולס. אלבומו השני של קוליו שנשא את שם הסינגל Gangsta's Paradise הגיע למעמד של פלטינה מרובעת, והכיל את הלהיט "Sumpin New". ב-1997 יצא אלבומו "My Soul" והגיע למקום ה-39 במצעד בילבורד. שני האלבומים הבאים שלו: "El Cool Magnifico" ו"The Return of the Gangsta" הצליחו פחות מקודמיהם. ב-2004 יצא אלבום האוסף שלו, "Coolio and Friends" (קוליו וחברים). ב-28 באוקטובר 2008 יצא האלבום "Steal Hear". ב-2009 יצא האלבום: "From the Bottom 2 the Top". הסגנון החיובי והעדר אלימות העניקו לו פופולריות בקרב מבוגרים וילדים. בשנת 1996 השתתף בקומדיה "אלוהים היקר" של הבמאי גארי מרשל. בשנת 2000 שיחק בסרט vהפרודיה "Shriek If You Know What I Did Last Friday the 13th". בשנת 2001 שיחק בסרט הדרמה "בושם", לצד מישל ויליאמס וג'ף גולדבלום. בשנת 2002, ביצע אייבי הופעת אורח בסדרה "מכושפות", השתתף בתוכנית "אפקט הפחד" וביצע דיבוב אורח בסדרת האנימציה "הלם סטטי". בשנת 2003, הוא השתתף בסרטים "דרקולה 3000" ובגרסת הבמאי של "דרדוויל". ב-2005 השתתף כאורח בסדרה "ג'ואי". ב-1996 זכה קוליו בפרס גראמי בקטגוריית "הופעת הראפר של השנה". בנוסף הוא היה מועמד בקטגוריית "אלבום השנה". לקוליו שישה ילדים. אחיו מליק עובד כשחקן וכראפר. ב-8 במרץ 2009 נעצר קוליו בחשד להחזקת סם מסוג קראק, שנתגלה על גופו במהלך בדיקה ביטחונית. ב-28 בספטמבר 2022 מת קוליו בעת שביקר חבר בלוס אנג'לס, ככל הנראה מדום לב. 1994: It Takes a Thief 1995: Gangsta's Paradise 1997: My Soul 2001: Coolio.com 2002: El Cool Magnifico 2006: The Return of the Gangsta 2008: Steal Hear 2009: From the Bottom 2 the Top 1991: Ain't a Damn Thang Changed עם WC ו-Maad Circle 2001: Very Best 2001: Fantastic Voyage: The Greatest Hits 2004: "Coolio and Friends" מדיה וקבצים בנושא קוליו בוויקישיתוף אתר האינטרנט הרשמי של קוליו קוליו, ברשת החברתית פייסבוק קוליו, ברשת החברתית אקס (טוויטר) קוליו, ברשת החברתית אינסטגרם קוליו, סרטונים בערוץ היוטיוב קוליו, במסד הנתונים הקולנועיים IMDb (באנגלית) קוליו, באתר AllMovie (באנגלית) קוליו, באתר Rotten Tomatoes (באנגלית) קוליו, במסד הנתונים הקולנועיים KinoPoisk (ברוסית) קוליו, באתר אפל מיוזיק (באנגלית) קוליו, באתר ספוטיפיי קוליו, באתר Last.fm (באנגלית) קוליו, באתר AllMusic (באנגלית) קוליו, באתר MusicBrainz (באנגלית) קוליו, באתר דיזר קוליו, באתר Discogs (באנגלית) קוליו, באתר Songkick (באנגלית) קוליו, באתר Genius קוליו, באתר SecondHandSongs קוליו, באתר בילבורד (באנגלית) קוליו, באתר טיידל (באנגלית) קוליו, באתר אמזון מיוזיק קוליו, באתר YouTube אבי גולדברגר‏, גיהנום לפושעים: כך התגלגל קוליו מתהילת עולם לכתיבת ספרי בישול, באתר וואלה, 6 באפריל 2017 דורון פרידמן, אבל בעולם המוזיקה: הראפר קוליו ("Gangsta’s Paradise") מת בגיל 59, באתר ישראל היום, 28 בספטמבר 2022